PSU
6 నెలల్లో రూ.25వేల కోట్ల వాటా విక్రయం
న్యూఢిల్లీ, జూన్‌ 28: పెట్టుబడుల ఉపసంహరణ ద్వారా రూ.72,500 కోట్లలక్ష్యాన్ని చేరుకునేందుకుగాను భారత్‌ దీపం విభాగం ఈ మొదటి ఆరునెలల్లో భారీ లక్ష్యాలనే విధించింది. ఏప్రిల్‌-సెప్టెంబరు మధ్య కాలంలో రూ.25వేలకోట్ల వాటాల విక్రయం పూర్తిచేయాలని నిర్ణయిం చింది. గతంలో ఎన్నడూలేనంత భారీ లక్ష్యంతో ముందుకు వచ్చింది. ఏప్రిల్‌-జూన్‌ కాలానికిగాను ప్రభుత్వ ఆస్తుల పర్య వేక్షణ, పెట్టుబడుల విభాగం(దీపమ్‌) రూ.6600 కోట్లు రాబ ట్టింది.
ఎల్‌అండ్‌టిలో సూటీ వాటా విక్రయం, నాల్కోలో ఐదు శాతం వాటా, ఇండియన్‌ ఆయిల్‌ షేర్‌ బైబాక్‌ వంటి అమ్మ కాలు కొనసాగాయి. దీనితో జూలై,సెప్టెంబరు కాలానికిగాను దీపమ్‌ విభాగానికి రూ.18,400 కోట్లు అవసరం అవుతాయి. గతంలో మొదటి ఆరునెలల్లో 21వేలు కోట్లు రాబట్టిన సంద ర్భాలున్నాయి. ఏప్రిల్‌, జూన్‌ మాసాల్లో వాటాల విక్రయానికి ప్రతిపాదనలు సిద్ధంచేసారు. మర్చంట్‌బ్యాంకర్లు, న్యాయసలహా దారులను నియమించుకునేందుకు బిడ్లుదాఖలయ్యాయి. రెండో అర్ధభాగంలో షేర్ల విక్రయానికి వస్తాయి. ముందు ఎక్ఛేంజిల్లో జాబితాచేయడం వంటివి కొనసాగుతున్నాయి. ఇప్పటికే అయి ఉన్న వాటికి వాటా విక్రయాల వివరాలు కూడా అందించాల్సి ఉంది.
పూర్తిసంవత్సరానికిగాను ప్రభుత్వం పదిశాతం వాటా లను ఎన్‌హెచ్‌పిసి, ఎన్‌టిపిసి, పవర్‌ఫైనాన్స్‌కార్పొరేషన్‌, స్టీల్‌ అథారిటీ ఆఫ్‌ ఇండియాల్లో విక్రయించేందుకు నిర్ణయించింది. ఎల్‌ఎల్‌ సిలో 15శాతం వాటా, ఐదుశాతం గ్రామీణ విద్యుదీకరణ సంస్థ, మూడుశాతం ఐఒసి ఆఫర్‌ఫర్‌సేల్‌ వంటివి ఉన్నాయి. అక్టోబరు ఒకటవ తేదీలోపు కనీసం మూడుసంస్థల్లో చోటు చేసుకుంటుందని అంచనా. ప్రభుత్వరంగంలోని రైలు, రక్షణ, బీమా కంపెనీల నుంచి కూడా ఐపిఒలు వస్తున్నాయి. ఐఆర్‌సిటిసి, ఇర్కాన్‌, ఐఆర్‌ఎఫ్‌సి, ఆర్‌విఎన్‌ఎల్‌, గార్డెన్‌ రీచ్‌ షిప్‌ బిల్డర్స్‌, మజగావ్‌డాక్‌ షిప్‌ బిల్డర్స్‌, భారత్‌ డైనమిక్స్‌, న్యూ ఇండియా అష్యూరెన్స్‌, సాధారణబీమా, నేషనల్‌ఇన్సూరెన్స్‌, ఓరియంటల్‌ఇన్సూరెన్స్‌,యునైటెడ్‌ ఇన్సూరెన్స్‌ ఇండియా సంస్థలు కూడా ఐపిఒలకు వస్తున్నాయి.
వీటిలో ఇప్పటికే ఐఆర్‌సిటిసి, ఇర్కాన్‌, ఐఆర్‌ఎఫ్‌సిలకు బ్యాంకర్లు నియామకం జరిగిం ది. వచ్చే మూడునెలల్లో ఎక్ఛేంజిలకు వస్తాయి. న్యూఇండియా, జనర ల్‌ ఇన్సూరెన్స్‌సంస్థలు కూడా మార్కెట్లకు వచ్చే అవకాశం ఉంది. అలాగే కేంద్రం కూడా తన ఇటిఎఫ్‌ నాలుగోవిడత విడుదలకు సిద్దం అవుతోంది. కేంద్ర ప్రభుత్వరంగసంస్థల ఇటిఎఫ్‌ సత్వరమే మరో ఇటిఎఫ్‌ను ప్రకటిస్తుందని అంచనా. ప్రస్తుత ఇటిఎఫ్‌ను రిలయన్స్‌ మ్యూచువల్‌ఫండ్‌ నిర్వహిస్తోంది. ఇప్పటివరకూ 11,500 కోట్లు రాబడులు సాధించింది.
2014 నుంచి ఇప్పటివరకూ మూడువిడతలుగా జారీ అయిన ఇటిఎఫ్‌లకు మంచి స్పందన వచ్చింది. జూలై ఆగస్టులో నాలుగోవిడత ఉంటుందని అంచనా. అలాగే కేంద్రం ప్రైవేటురంగంలోని యాక్సిస్‌బ్యాంకు, ఎల్‌అండ్‌టి, ఐటిసి సంస్థల్లో సూటీ ద్వారా పెట్టుబడులు పెట్టింది. నగదు నిల్వలు పుష్కలంగా ఉన్న కేంద్ర ప్రభుత్వరంగ సంస్థల్లో కొన్ని షేర్ల బైబాక్‌కు సైతం ప్లాన్‌చేస్తు న్నాయి.
మొత్తం ఆర్థిక సంవత్సరానికి రూ.72,500కోట్లలక్ష్యంఉండగా రూ.46,500 కోట్లుగా ఉంది. మైనార్టీ వాటాల విక్రయం, బైబాక్స్‌, విలీనాలు, సిపిఎస్‌ఇ ఇటిఎఫ్‌లద్వారా పబ్లిక్‌ లిస్టింగ్స్‌ వంటివాటిని ఆచరిస్తోంది. అలా గే ప్రభుత్వరంగ సంస్థల్లో సూటీ విక్రయం ద్వారా రూ.15వేల కోట్లు రాబట్టాలన్నది వ్యూహంగా ఉంది. మిగిలిన 11 వేల కోట్లు అంతకుముందు ప్రకటించిన ప్రణాళిక ప్రకారమే ఉం టుంది. ఐదు సాధారణ బీమా కంపెనీల ఐపిఒల నుంచి ఈ మొత్తం రాబట్టేందుకు ప్రభుత్వపరిధిలోని దీపమ్‌ విభాగం అంచనా వేసింది.